Forsvarsdepartementet

Kap. 1700, 1710, 1716, 1720, 1735, 1760, 1791, 4700, 4710, 4720, 4760

Prop. 18 S

(2022–2023)

Proposisjon til Stortinget (forslag til stortingsvedtak)

Endringar i statsbudsjettet 2022 under Forsvarsdepartementet

Tilråding frå Forsvarsdepartementet 25. november 2022,   
godkjend i statsråd same dagen.   
(Regjeringa Støre)

# Føremål og hovudoversikt

## Tryggingspolitisk situasjon

Vi står no i ein alvorleg tryggingspolitisk situasjon, den mest krevjande sidan andre verdskrig. Russland utgjer i dag den fremste trusselen mot europeisk tryggleik. Putin-regimet har klare totalitære trekk og imperialistiske ambisjonar. Vi må vera førebudde på ein langvarig konfrontasjon mellom Russland og Vesten. Krigen har skjerpa skiljet mellom eit liberalt og eit autoritært syn på kva som er ein ønskt verdsorden.

Vi står overfor ei grunnleggjande og alvorleg rivalisering om verdiar og verdssyn. Krigen i Ukraina er ein del av dette biletet. Regjeringa fordømmer Russland sin åtakskrig mot Ukraina på det sterkaste. Ukraina har ein soleklar rett til sjølvforsvar, og Noreg har rett til å støtta dei i dette sjølvforsvaret. Ukraina betalar ein høg pris for å stå imot den russiske aggresjonen, både materielt og menneskeleg. Så lenge Ukraina er villig til å kjempa for fridommen sin, må vi støtta dei.

Russland har hovudtyngda av dei strategiske kjernevåpena for ubåtane sine på Kolahalvøya. Når kjernevåpen vert viktigare, får vern av dei strategiske kjernevåpena på Kolahalvøya og trygging av seglingsruta ut i det nordlege Atlanterhavet auka betyding. Dette kan auka russisk nærvær og merksemd i nærområda våre i tida framover.

Russisk militær aktivitet i nordområda er ein del av normalbiletet, men aktiviteten skjer no mot eit alvorleg tryggingspolitisk bakteppe.

Alliert samhald og nærvær er viktigare enn på mange tiår. Norsk tryggleik vert ivaretatt gjennom eit sterkt nasjonalt forsvar, NATO-medlemskapet og eit tett bilateralt samarbeid med nære allierte. Det er i norsk interesse at allierte vise vilje og evne til å medverka til tryggleik også i våre nærområde. Alliert nærvær, trening og øving, også i fredstid, er vesentlege bidrag til norsk tryggleik.

Totalforsvaret si evne til å understøtta alliert nærvær i våre nærområde, samt verna om verdiar, kritisk infrastruktur og ressursar av betydning for våre allierte og partnarar, er viktig.

Finsk og svensk NATO-medlemskap vil gje auka stabilitet og tryggleik i nordområda og Austersjøen. Utvidinga vil bety ei vesentleg styrking av NATO si evne til avskrekking og kollektivt forsvar i vår del av Europa.

Noregs viktigaste målsettingar knytt til krigen i Ukraina er å støtta Ukrainas forsvarskamp, hindra at krigen eskalerer, og verna om eit vidareført sterkt vestleg samhald.

Auka beredskap

Forsvaret har heva beredskapen, og gått over til ein ny fase i planverket. Dette vart vedteke av regjeringa, etter faglege råd frå forsvarssjefen. Det inneber at Forsvarets aktivitet vert tilpassa den alvorlege tryggingssituasjonen Europa er i.

Samordning og samarbeid i ramma av totalforsvaret gir oss auka motstandskraft. Auka merksemd, felles situasjonsforståing og styrka beredskap medverkar til vern om vår handlefridom og evna til å nå våre målsettingar.

Forsvaret og andre norske styresmakter har, i samarbeid med sentrale allierte, god oversikt over aktiviteten i kyst- og havområda, irekna Nordsjøen, og følger dette nøye.

Noreg har den siste tida hatt fleire fartøy til stades på norsk sokkel. Kampfly og maritime patruljefly har også bidratt i overvaking.

Beredskapen er også auka i dei ulike medlemslanda i NATO. Dette sender eit sterkt signal til det russiske regimet om at vi står saman, og at eit åtak på ein av oss er eit åtak på alle.

## Prioriteringar

I denne proposisjonen foreslår regjeringa naudsynte endringar i forsvarsbudsjettet for 2022 knytte til den tryggingspolitiske situasjonen i Europa, auka energi-, drivstoff-, og valutaprisar, betringar av butilhøva for vernepliktige og yngre befal, betring av kritisk infrastruktur på Andøya flystasjon, einskild tilskott til Det frivillige Skyttervesen og andre endringar som er omtala under dei einskilde budsjettkapitla.

Gjennom året har det vore store tilleggsløyvingar på Forsvarsdepartementet sitt budsjett knytte til krigsutbrotet i Ukraina. Endringane har knytte seg både til nasjonale tiltak og til militær støtte til Ukraina. Dei nasjonale tiltaka vart fremma i Prop. 78 S (2021–2022) og vedtekne av Stortinget i handsaminga av Innst. 270 S (2021–2022). Her vart det løyvd totalt tre mrd. kroner for å styrka Forsvarets nærvær i nord, styrke evna til alliert samtrening, auka beredskap, reaksjonsevne og uthald i krise og krig, og styrke situasjonsforståelsen og motstand mot digitale truslar. Regjeringa prioriterer framleis høg aktivitet for Forsvaret i 2022 som følgje av krigen i Ukraina og ein ny tryggingspolitisk situasjon. Det auka operative aktivitetsnivået som følgde av Prop. 78 S (2021–2022) vidareførast.

Regjeringa lagt opp til omfattande militær støtte til Ukraina, med løyvingar på om lag 3,4 mrd. kroner. Tiltaka har vore fremma gjennom Revidert nasjonalbudsjett for 2022 og Prop. 142 S (2021–2022). Som omtala i den siste proposisjonen, opna regjeringa for å kome tilbake i nysalderinga av 2022-budsjettet med endringar i fordelinga av desse midla mellom kapitla og postar. Knytt til donasjonar av materiell til Ukraina, innkjøp av materiell og støtte til trening av ukrainske soldatar i Storbritannia foreslår regjeringa å omdisponera midlar som er løyvde på tilskottsposten kap. 1700, post 79, til der utgiftene vert postert i 2022.

Regjeringa foreslår ei løyving til vedlikehald og rehabilitering av infrastruktur, for å styrke Noregs evne til mottak av allierte luftstyrkar og styrke Forsvaret i nord. Tiltaka på Andøya flystasjon skal styrke satsinga og Noregs nærvær i nord, i tråd med føresetnadene i Meld. St. 10 (2021–2022), som vart presentert for Stortinget tidlegare i år. Regjeringa følgjer videre opp tiltak frå saldert budsjett for 2022, kor regjeringa løyvde 40 mill. kroner til Forsvarsbygg for å forbetre butilhøva til vernepliktige og yngre befal på Skjold, Bardufoss og Setermoen. Regjeringa foreslår at prosjektet vert tilført ytterlegare 10 mill. kroner. Regjeringa foreslår samstundes eit einskild tilskott til Det frivillige Skyttervesen, ut over tilskottet organisasjonen får gjennom Forsvarsdepartementets etablerte tilskottsordning, for å støtta høg aktivitet i organisasjonen i ei tid med auka prisar på ammunisjon.

Endringa i valutaføresetnadene i budsjetterte utbetalingar i 2022 for store materiellprosjekt inneber forventa meirutgifter på til saman om lag 1484,0 mill. kroner i 2022. Regjeringa føreslår difor ei valutajustering i 2022 på om lag 799,2 mill. kroner i 2022. Forslag til valutajustering bygger vidare på tidlegare valutajusteringar i saldert budsjett for 2022 og RNB for 2022. Ut over den føreslegne valutajusteringa, tilleggsløyving, overføringar frå andre departement, og tekniske endringar er det også identifisert betydelege meirutgifter på om lag 1 449,8 mill. kroner. Meirutgiftene knytte til auka utgifter til energi-, drivstoff-, og valutaprisar utgjer til samen om lag 1 312,0 mill. kroner av dette.

Meirutgiftene vert foreslått dekka gjennom tverrprioriteringar innafor forsvarsbudsjettet. For at meirutgiftene ikkje skal få konsekvensar for den auka aktiviteten foreslår regjeringa at meirutgiftene primært vert dekka gjennom omprioritering frå investering til drift, då i hovudsak frå investeringar over kap. 1710, post 47 og kap. 1760, post 45. Mindreutgifter og ikkje planlagde meirinntekter er foreslått nytta til å balansera sektoren sine meirutgifter. Sjå utvida omtale under dei einskilde budsjettkapitla.

Reduksjonar i investeringsbudsjettet, i det omfanget som er naudsynt for å dekkja meirutgiftene, vil kunne handterast likviditetsmessig i 2022. Reduksjonane får handterbare konsekvensar for gjennomføringa av investeringane i 2022. På middels og lengre sikt kan reduksjonen omfatta konsekvensar som gjer det naudsynt, med omsyn til blant anna forskyvingar, ressursar, auka anskaffingstid og utgiftsauke (valuta og prisvekst), å justera langtidsplanambisjonane. Evna til å ta inn nye investeringar og møta behov for endringar i eksisterande prosjekter vil kunne reduserast.

## Anslegen verdi av militær støtte til Ukraina

Noregs støtte til Ukraina er samansett av tilskott og donasjon av materiell som har vorte rekvirert frå eigne lagre. Donasjonane frå eigne lagre er anten materiell som inngår i Forsvarets operative struktur og dermed skal gjenanskaffast, eller overskotsmateriell som ikkje vert gjenanskaffa. Overskotsmateriellet er av stor bruksverdi for Ukraina, medan den reelle verdien for Noreg er lågare. Dette er til dømes materiell som ville vorte destruert eller forsøkt vidareselt avhengig av tilstanden på materiellet. For å anslå verdien av donert materiell må ein sjå på kva for ein verdi materiellet har for Ukraina når det vert donert. Under følgjer ei samanstilling av den anslegne verdien for Ukraina av donasjonane i 2022. Anslaga er basert på informasjon frå Forsvaret, Forsvarsmateriell, samt Forsvarsdepartementets eigne vurderingar av denne informasjonen.

02N0xt2

|  |  |
| --- | --- |
| Kategori | Verdi i 1 000 kr. |
| Løyving i Innst. 450 S (2021–2022) til Prop. 115 S (2021–2022) | 400 000 |
| Løyving i Innst. 34 S (2022–2023) til Prop. 142 S (2021–2022) | 3 000 000 |
| Verdi for Ukraina av materiell som ikkje skal gjenanskaffast | 990 641 |
| Verdi av materiell som skal gjenanskaffast seinare1 | 700 474 |
| Total anslegen verdi av donasjonar til Ukraina i 2022 | 5 091 115 |

1 Vert handtert gjennom løyvingar seinare år. I Prop. 1 S (2022–2023) er det foreslått 428 mill. kroner til gjenanskaffingar.

Utgiftene til gjenanskaffing av donert militært materiell kjem fyrst seinare år, grunna leveringstida på dette materiellet. Regjeringa legg opp til at desse utgiftene vert finansiert gjennom den foreslegne løyvinga til militær støtte til Ukraina i 2023 på totalt 1 mrd. kroner, jf. Prop. 1 S (2022–2023). I forslag til statsbudsjett for 2023 er 141,5 mill. kroner foreslått løyva over kap. 1720, post 01 og 286,5 mill. kroner over kap. 1760, post 45, til å anskaffe donert militært materiell. Regjeringa legg opp til å komma tilbake med forslag til løyving knytte til dei resterande 272,5 mill. kronane til anskaffingar av donert militært materiell i revidert nasjonalbudsjett for 2023.

I handsaminga av Innst. 34 S (2022–2023) til Prop. 142 S (2021–2022) ga Stortinget regjeringa løyve til å donere militært materiell frå Forsvaret. Fullmakta er gyldig til og med 31. desember 2023 og er beløpsmessig avgrensa inntil 3 mrd. kroner. Det er så langt donert materiell for om lag 700 mill. kroner som vil bli gjenanskaffa. Donert materiell som ikkje vil bli gjenanskaffa har ein berekna verdi på om lag 990 mill. kroner, men verdien for Noreg er noko lågare. Samla nytting av fullmakta er difor på opp til 1,7 mrd. kroner.

## Føremål

For å skapa best mogleg samsvar mellom løyvingane under dei einskilde kapitla og postane, og endringar i budsjettføresetnadene som har skjedd sidan budsjettet vart vedtatt, legg regjeringa fram forslag om endringar i løyvingane til forsvarsbudsjettet for 2022.

Regjeringa er opptatt av å halda omfanget av omgrupperingane på eit så lågt nivå som mogleg, samstundes som kravet om realistisk budsjettering vert varetatt.

Totalt utgjer omgrupperinga for 2022 ein foreslått auke i løyvinga til utgifter for Forsvarsdepartementet på 1 955,4 mill. kroner.

## Grunnlaget for omgrupperinga

### Økonomisk grunnlag

Grunnlaget for omgrupperinga er vedtatt budsjett for 2022, midlar overførte frå 2021 og seinare endringar gjort av Stortinget. Det er også teke omsyn til forsvarssektoren sin del av lønskompensasjonen for 2022.

Disponible midlar på utgiftssida, før omgruppering 2022, kjem fram slik (i 1 000 kr.):

02N2xt2

|  |  |
| --- | --- |
| Saldert budsjett for 2022 | 69 505 571 |
| Innst. 270 S (2021–2022) til Prop. 78 S (2021–2022) Endringer i statsbudsjettet 2022 under KD, KUD, JD, KDD, AID, HOD, BFD, NFD, FIN og FD (økonomiske tiltak som følge av krigen i Ukraina) | 3 000 000 |
| Innst. 450 S (2021–2022) til Prop. 115 S (2021–2022) Tilleggsløyvingar og omprioriteringar i statsbudsjettet 2022 (RNB) | 2 086 712 |
| Innst. 34 S (2022–2023) til Prop. 142 S (2021–2022) Endringer i statsbudsjettet 2022 (økonomiske tiltak i møte med krigen i Ukraina og ekstraordinære strømutgifter mv.) | 3 000 000 |
| Budsjettmessige verknader av lønnsoppgjeret i det statlege tariffområdet i 2022 | 469 423 |
| = Løyvingar før omgrupperinga | 77 606 706 |
| + Midlar overførte frå 2021 | 1 356 107 |
| = Disponible midlar i 2022 før omgrupperinga | 78 962 813 |

Løyvingar på inntektssida, før omgruppering 2022, kjem fram slik (i 1 000 kr.):

02N1xt2

|  |  |
| --- | --- |
| Saldert budsjett for 2022 | 6 375 677 |
| Innst. 450 S (2021–2022) til Prop. 115 S (2021–2022) Tilleggsløyvingar og omprioriteringar i statsbudsjettet 2022 (RNB) | 1 329 388 |
| = Løyvingar før omgrupperinga | 7 705 015 |

### Inntekter 2022

I høve til saldert budsjett for 2022, med endringane gjort av Stortinget i Revidert nasjonalbudsjett for 2022, er det ei meirinntekt på 1 134,2 mill. kroner. Meirinntektane inneber ein tilsvarande auke av utgiftsramma, jf. Forsvarsdepartementets generelle meirinntektsfullmakt i Prop. 1 S (2021–2022) under romartalsvedtak II. Auken på inntekts- og utgiftssida er innarbeidd og forklart i detalj under kapittel 2 nedanfor.

### Løyvingsbehov

Tala i tabellane nedanfor viser løyvingsbehov knytt til omgrupperinga for 2022.

Løyvingsbehov på utgiftssida i samband med omgrupperingsproposisjonen er slik (i 1 000 kr.):

02N0xt2

|  |  |
| --- | --- |
| Auke knytte til meirinntekter | 1 134 241 |
| Valutajustering | 799 190 |
| Tilleggsløyving | 20 000 |
| Overføring frå andre departement | 2 000 |
| = Sum behov ved omgrupperinga | 1 955 431 |
| + Løyvingar før omgrupperinga | 77 606 706 |
| = Løyvingar etter omgrupperinga | 79 562 137 |
| + Midlar overførte frå 2021 | 1 356 107 |
| = Samla disponible midlar i 2022 etter omgrupperinga | 80 918 244 |

Løyvingsbehovet på inntektssida i samband med omgrupperingsproposisjonen er slik (i 1 000 kr.):

02N0xt2

|  |  |
| --- | --- |
| Meirinntekter i omgrupperinga | 1 134 241 |
| + Løyvingar før omgrupperinga | 7 705 015 |
| = Løyvingar etter omgrupperinga | 8 839 256 |

På bakgrunn av dette foreslår regjeringa at utgiftsramma vert auka med 1 955,4 mill. kroner, og at inntektsramma vert auka med 1 134,2 mill. kroner.

# Forslag til utgifts- og inntektsendringar på kapittelnivå

Kap. 1700 Forsvarsdepartementet

05N2xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsutgifter | 969 178 | 683 520 | 678 770 |
| 22 | IKT-verksemd |  | 340 469 | 431 673 |
| 43 | Til disposisjon for Forsvarsdepartementet | 9 936 | 6 636 | 1 500 |
| 60 | Overføring til kommunar og fylkeskommunar |  | 1 800 | 600 |
| 71 | Overføring til andre | 80 078 | 79 892 | 81 892 |
| 78 | Noregs tilskott til NATO sitt og internasjonale driftsbudsjett | 437 520 | 941 810 | 979 810 |
| 79 | Militær støtte til Ukraina |  | 2 691 000 | 2 239 250 |

Post 01 Driftsutgifter

Løyvinga på posten er foreslått netto redusert med 4,750 mill. kroner.

Posten er foreslått auka med:

* 12,800 mill. kroner knytte til meirutgifter som følgje av auka energiprisar. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.
* 0,750 mill. kroner knytte til auka aktivitet som følgje av krigen i Ukraina. Forsvarsdepartementet foreslår at midlane vert omdisponerte frå kap. 1700, post 79.

Posten er foreslått redusert med:

* 18,300 mill. kroner knytte til ei omdisponering av gjenståande midlar til IKT-verksemda på posten. I revidert nasjonalbudsjett (RNB) for 2022 vart det oppretta ein ny post under kap. 1700, knytt til IKT-verksemda i Forsvarsdepartementet. Etter RNB 2022 har det på kap. 1700, post 01 vore ei mindre avsetting til IKT- verksemda til sluttavrekning. Forsvarsdepartementet foreslår at midlane vert omdisponerte til kap. 1700, post 02.

Post 22 IKT-verksemd

Løyvinga på posten er foreslått netto auka med 91,204 mill. kroner.

Posten er foreslått auka med:

* 60,904 mill. kroner knytte til utvikling av graderte IKT-tenester til statlege og private verksemder. I revidert nasjonalbudsjett (RNB) for 2022 vart det oppretta ein ny post under kap. 1700 tilknytt IKT-verksemda i Forsvarsdepartementet. Etter RNB 2022 har det vore ei avsetning til utvikling av graderte IKT-tenester til statlege og private verksemder på kap. 1760, post 45. Forsvarsdepartementet foreslår at midlane vert omdisponerte frå kap. 1760, post 45 til føremålet.
* 18,300 mill. kroner knytte til ei omdisponering av gjenståande midlar til IKT-verksemda på posten. I revidert nasjonalbudsjett (RNB) for 2022 vart det oppretta ein ny post under kap. 1700 knytt til IKT-verksemda i Forsvarsdepartementet. Etter RNB 2022 har det på kap. 1700, post 01, vore ei avsetting til IKT- verksemda til sluttvederlaget. Forsvarsdepartementet foreslår at midlane vert omdisponerte frå kap. 1700, post 01.
* 12,000 mill. kroner knytte til auka brukarbetaling for Nasjonalt BEGRENSA Nett. Meirinntektene fører med seg ein tilsvarande auke av utgiftsramma, jf. Forsvarsdepartementets generelle meirinntektsfullmakt.

Post 43 Til disposisjon for Forsvarsdepartementet

Løyvinga på posten er foreslått netto redusert med 5,136 mill. kroner.

Posten består av midlar som er disponerte av forsvarsministeren til spesielle behov, som krev rask avklaring og som oppstår i løpet av året. Ved slutten av året vert ubrukte midlar omdisponerte til andre prioriterte oppgåver.

Posten er foreslått redusert med:

* 2,000 mill. kroner er foreslått omdisponerte til kap. 1700, post 71, for å dekka eit enkeltståande tilskott til Det frivillige Skyttervesen i 2022. Sjå eiga omtale om tilskottet under kap. 1700, post 71.
* 2,886 mill. kroner er foreslått omdisponerte til kap. 1760, post 45, og bidreg til handtering av forsvarssektorens meirutgifter, til mellom anna energi-, drivstoff-, og valutaprisar i 2022.
* 0,250 mill. kroner er foreslått omdisponerte kap. 1720, post 01, til Forsvarets markering av 50-årsjubileet for Tillitsvaltordninga i Forsvaret.

Post 60 Overføringar til kommunar og fylkeskommunar

Løyvinga på posten er foreslått netto redusert med 1,200 mill. kroner.

Posten er foreslått redusert med:

* 1,200 mill. kroner knytte til ei mindreutgift på posten i 2022. Utbetalinga til ein tilskottsmottakar vert redusert i 2022, basert på rapporteringa for 2021 frå tilskottsmottakar om lågare forbruk i 2020 og 2021 enn forventa. Midlane er forslått omdisponerte til kap. 1760, post 45 og bidreg til handtering av forsvarssektorens meirutgifter, til mellom anna energi-, drivstoff-, og valutaprisar på drift i 2022.

Post 71 Overføringar til andre

Løyvinga på posten er foreslått netto auka med 2,000 mill. kroner.

Posten er foreslått auka med:

* 2,000 mill. kroner knytte til eit einskild tilskott til Det frivillige Skyttervesen i 2022. Det siste året har organisasjonen opplevd ein markant auke i prisar på sivil ammunisjon. Forsvarsdepartementet ønsker å bidra til vedvarande høg aktivitet i Det frivillige Skyttervesen. Tilskottet skal bidra til innkjøp av ammunisjon til skyteaktivitet, og skal prioriterast til aktivitet for yngre skyttarar. Forsvarsdepartementet foreslår midlane omdisponerte frå kap. 1700, post 43.

Post 78 Noregs tilskott til NATO sitt og internasjonale driftsbudsjett

Løyvinga på posten er foreslått netto auka med 38,000 mill. kroner.

Posten er foreslått auka med:

* 38,000 mill. kroner knytte til auka felles utgifter til drift av militær kommandostruktur i NATO. Meirutgiftene på 38 mill. kroner utgjer Noreg sin del av denne auken. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.

Post 79 Militær støtte til Ukraina

Løyvinga på posten er foreslått netto redusert med 451,750 mill. kroner.

Posten er foreslått redusert med:

* 280,000 mill. kroner knytte til donasjon av M72 panservernrakettar og M141 rakettkastarar som skal donerast til Ukraina. Det ukrainske forsvaret har stort behov for denne typen våpen. Våpentypen har tidlegare vorte donert av fleire land forutan Noreg og har vist seg svært effektive. Midlane skal nyttast til å kjøpe desse våpena frå produsent. Forsvarsdepartementet foreslår difor ei omdisponering til kap. 1760, post 45.
* 80,000 mill. kroner til å erstatta donert militært materiell til Ukraina. Forsvarsdepartementet foreslår midlar omdisponerte til kap. 1760, post 45.
* 30,000 mill. kroner knytte til innkjøp av bussar og ombygging av desse til ambulansebussar. Initiativet skjer i samarbeid med nasjonale helsemyndigheiter. Forsvarsdepartementet foreslår midlar omdisponerte til kap. 1760, post 01.
* 20,000 mill. kroner knytte til donasjon av personleg vinterutrusting til ukrainske soldatar som mottek trening gjennom det britiske Operation Interflex-initiativet. Noreg bidreg med instruktørar til Operation Interflex, og ukrainsk personell har behov for ytterlegare vinterutrusting under treninga. Forsvarsdepartementet foreslår difor ei omdisponering til kap. 1720, post 01.
* 16,000 mill. kroner til å erstatta to krokløft som har vorte donert til Ukraina. Dette er køyretøy som støttar donasjonen av NASAMS-luftvern. Forsvarsdepartementet foreslår midlar omdisponerte til kap. 1760, post 45.
* 15,000 mill. kroner knytte til norsk instruktørstønad i samanheng med utdanning av ukrainske soldatar, der personell frå Heimevernet har vorte sendt til Storbritannia som eit bidrag til det britiske treningsinitiativet Operation Interflex. Forsvarsdepartementet foreslår midlar omdisponert til kap. 1720, post 01.
* 10,000 mill. kroner til å dekka meirutgifter knytte til donasjonar av forsvarsmateriell til Ukraina. Midlane som er foreslått omdisponerte gjeld utgifter i forbindelse med instruktørstønad til ukrainske styrkar i opplæring på NASAMS-luftvern, klargjering og transport i forbindelse med donasjon av eitt M109 artilleriskyts, og auka utgifter i Forsvarsmateriell knytte til mellom anna reiser, innkjøp og overtid i forbindelse med donasjonar til Ukraina. Forsvarsdepartementet foreslår midlar omdisponerte til kap. 1760, post 01.
* 0,750 mill. kroner knytte til meirutgifter i forbindelse med tilrettelegging for norsk militær støtte til Ukraina. Meirutgiftene er hovudsakleg grunna meirarbeid og reiser i samanheng med internasjonalt samarbeid. Forsvarsdepartementet foreslår midlar omdisponerte til kap. 1700, post 01.

Kap. 4700 Forsvarsdepartementet

05N2xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 02 | IKT-verksemd, inntekter |  | 63 000 | 75 000 |

Post 02 IKT-verksemd, inntekter

Løyvinga på posten er foreslått netto auka med 12,000 mill. kroner.

Posten er foreslått auka med:

* 12,000 mill. kroner knytte til auka brukarbetaling for Nasjonalt BEGRENSA Nett. Netto meirinntekter fører til ein tilsvarande auke av utgiftsramma, jf. Forsvarsdepartementets generelle meirinntektsfullmakt.

Kap. 1710 Forsvarsbygg og nybygg og nyanlegg

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsutgifter | 5 161 669 | 5 714 077 | 6 743 195 |
| 47 | Nybygg og nyanlegg | 3 532 802 | 3 850 802 | 3 385 372 |

Post 01 Driftsutgifter

Løyvinga på posten er foreslått netto auka med 1 029,118 mill. kroner.

Posten er foreslått auka med:

* 628,379 mill. kroner knytte til auka inntekter, hovudsakleg som følgje av høgare energi og forsyningsutgifter. Utgiftene har ei tilsvarande inntektsside, jf. inntektsauke på kap. 4710, post 01.
* 266,900 mill. kroner knytte til auka etterspurnad frå Forsvaret for tilleggstenester frå Forsvarsbygg. Det omfattar elektroniske sikringstenester (51,0 mill. kroner), støtte til øvingar (168,0 mill. kroner), og forsyning til Sjøforsvaret (47,9 mill. kroner). Utgiftene har ei tilsvarande inntektsside, jf. inntektsauke på kap. 4710, post 01.
* 47,162 mill. kroner knytte til auka inntekter, som følgje av brukardefinert utvikling av forsvarssektorens EBA, deriblant nye avtalar og justerte prognosar på eksisterande prosjekter. Utgiftene har ei tilsvarande inntektsside, jf. inntektsauke på kap. 4710, post 01.
* 42,143 mill. kroner knytte til auka inntekter til husleige, basert på Forsvarsbygg sin leigemodell. Utgiftene har ei tilsvarande inntektsside, jf. inntektsauke på kap. 4710, post 01.
* 20,000 mill. kroner knytte til styrking av vedlikehald for kritisk infrastruktur ved Andøya flystasjon. Regjeringa foreslår ei løyving til vedlikehald og rehabilitering av infrastruktur, for å styrke Noregs evne til mottak av allierte luftstyrker og styrke Forsvaret i nord, jf. Meld. St. 10 (2021–2022). Nokre av tiltaka som er iverksette er blant anna å fornye delar av høgspentanlegget på flystasjonen, utbetring av tryggingssoner rundt rullebana, vedlikehald og oppgradering av flysheltere, tiltak for betre flyplassbelysning, samt andre mindre vedlikehaldstiltak.
* 16,807 mill. kroner knytte til endra framdrift i prosjekt i NATO sitt investeringsprogram for tryggleik. Auken gjeld Evenes MPA oppstillingsplass, der NATO sin del i prosjektet er auka. Utgiftene har ei tilsvarande inntektsside jf. inntektsauke på kap. 4710, post 01.
* 7,727 mill. kroner knytte til auke i oppdragsfinansierte inntekter. Utgiftene har ei tilsvarande inntektsside, jf. inntektsauke på kap. 4710, post 01.

Post 47 Nybygg og nyanlegg

Løyvinga på posten er foreslått netto redusert med 465,430 mill. kroner.

Posten er foreslått auka med:

* 26,000 mill. kroner knytte til sal av Mågerø leir til ein høgare pris enn det var budsjettert for, jf. inntektsauke på kap. 4710, post. 01.

Posten er foreslått redusert med:

* 474,430 mill. kroner knytte til handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022, jf. omtale av utgiftsauke på kap. 1720, post 01.
* 10,000 mill. kroner knytte til personellrelatert EBA. Regjeringa har i 2022 løyvd 40 mill. kroner til Forsvarsbygg for å forbetre butilhøva til vernepliktige og yngre befal på Skjold, Bardufoss og Setermoen. Forsvaret og prosjektet er foreslått tilført ytterlegare 10 mill. kroner for å realisere denne målsettinga, på kap. 1720, post 01.
* 7,000 mill. kroner knytte til prosjekt for etablering av mellombels infrastruktur på Evenes. Forsvarsdepartementet foreslår at meirutgiftene på kap. 1720, post 01 dekkast inn gjennom omdisponering av midlar frå kap. 1710, post 47.

Kap. 4710 Forsvarsbygg og nybygg og nyanlegg

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsinntekter | 4 430 548 | 4 738 195 | 5 747 313 |
| 47 | Sal av eigedom | 109 032 | 99 910 | 125 910 |

Post 01 Driftsinntekter

Løyvinga på posten er foreslått netto auka med 1 009,118 mill. kroner.

Posten er foreslått auka med:

* 628,379 mill. kroner knytte til auka inntekter, hovudsakleg som følgje av høgare energi og forsyningsutgifter. Inntektene har ei tilsvarande utgiftsside, jf. utgiftsauke på kap. 1710, post 01.
* 266,900 mill. kroner knytte til auka etterspurnad frå Forsvaret for tilleggstenester frå Forsvarsbygg. Det omfattar elektroniske sikringstenester (51 mill. kroner), støtte til øvingar (168 mill. kroner), og forsyning til Sjøforsvaret (47,9 mill. kroner). Inntektene har en tilsvarande utgiftsside, jf. utgiftsauke på kap. 1710, post 01.
* 47,162 mill. kroner knytte til auka inntekter, som følgje av brukardefinert utvikling av forsvarssektorens EBA, deriblant nye avtalar og justerte prognosar på eksisterande prosjekt. Inntektene har ei tilsvarande utgiftsside, jf. utgiftsauke på kap. 1710, post 01.
* 42,143 mill. kroner knytte til auka inntekter til husleige, basert på Forsvarsbygg sin leigemodell, Inntektene har ei tilsvarande utgiftsside, jf. utgiftsauke på kap. 1710, post 01.
* 16,807 mill. kroner knytte til endra framdrift i prosjekt i NATO sitt investeringsprogram for tryggleik. Auken gjeld Evenes MPA oppstillingsplass, der NATO sin del i prosjektet er auka, jf. utgiftsauke på kap. 1710, post 01.
* 7,727 mill. kroner knytte til auke i oppdragsfinansierte inntekter. Inntektene har ei tilsvarande utgiftsside, jf. utgiftsauke på kap. 1710, post 01.
* Netto meirinntekter fører med seg ein tilsvarande auke av utgiftsramma, jf. Forsvarsdepartementets generelle meirinntektsfullmakt.

Post 47 Sal av eigedom

Løyvinga på posten er foreslått netto auka med 26,000 mill. kroner.

Posten er foreslått auka med:

* 26,000 mill. kroner knytt til sal av Mågerø leir til ein høgare pris enn det var budsjettert for. Meirinntekta er foreslått med ein tilsvarande auke på kap. 1710, post 47.

Kap. 1716 Forsvarets forskingsinstitutt

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 51 | Tilskott til Forsvarets forskingsinstitutt | 249 780 | 249 780 | 274 775 |

Post 51 Tilskott til Forsvarets forskingsinstitutt

Løyvinga på posten er foreslått netto auka med 24,995 mill. kroner.

Posten er foreslått auka med:

* 14,995 mill. kroner knytte til meirutgifter som følgje av auka energiprisar. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.
* 10,000 mill. kroner knytte til meirutgifter som følgje av auka prisar på drivstoff. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.

Kap. 1720 Forsvaret

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsutgifter | 32 137 891 | 35 523 062 | 36 551 044 |

Post 01 Driftsutgifter

Løyvinga på posten er foreslått netto auka med 1 027,982 mill. kroner.

Posten er foreslått auka med:

* 617,105 mill. kroner knytte til meirutgifter som følgje av auka energiprisar. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1710, post 47 og kap. 1760, post 45.
* 403,367 mill. kroner knytte til meirutgifter som følgje av auka prisar på drivstoff. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1710, post 47 og kap. 1760, post 45.
* 136,900 mill. kroner knytte til meirutgifter grunna valutaendringar på investeringar over driftsbudsjettet. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.
* 20,000 mill. kroner knytte til donasjon av personleg vinterutrusting til ukrainske soldatar som mottek trening gjennom det britiske Operation Interflex-initiativet. Noreg bidreg med instruktørar til Interflex, og ukrainsk personell har behov for ytterlegare vinterutrusting under treninga. Forsvarsdepartementet foreslår difor ei omdisponering frå kap. 1700, post 79.
* 15,000 mill. kroner knytte til norsk instruktørstønad i forbindelse med utdanning av ukrainske soldatar i Storbritannia. Forsvarsdepartementet foreslår at midlar frå kap. 1700, post 79 vert omdisponerte til føremålet.
* 10,000 mill. kroner knytte til personellrelatert EBA. Regjeringa har i 2022 løyvd 40 mill. kroner til Forsvarsbygg for å forbetre butilhøva til vernepliktige og yngre befal på Skjold, Bardufoss og Setermoen. Forsvaret og prosjektet er foreslått tilført ytterlegare 10 mill. kroner for å realisere denne målsettinga, frå kap. 1710, post 47.
* 7,500 mill. kroner knytte til auka eksternfinansiering av prosjekt ved Forsvarets høgskole. Auka inntekter til forskingsprosjekta har ei tilsvarande utgiftsside, jf. kap. 4720, post 01.
* 7,000 mill. kroner knytte til meirutgifter i prosjekt for etablering av mellombels infrastruktur på Evenes. Forsvaret vart tildelt 44 mill. kroner i budsjettet for 2022 for å etablere mellombels infrastruktur (Hangar 2) på Evenes, tilpassa tyngre vedlikehald. Meirutgiftene er grunna ekstraordinær prisvekst og skifte av golvbelegg. Forsvarsdepartementet foreslår at meirutgiftene vert dekte gjennom omdisponering av midlar frå kap. 1710, post 47.
* 1,532 mill. kroner knytte til refusjon av lønnsutgifter frå Etterretningstenesta. Forsvarsdepartementet foreslår ei omdisponering av midlar frå kap. 1735, post 21.
* 0,385 mill. kroner knytte til nye leveransevilkår for tenester levert av Forsvarets logistikkorganisasjon. Dette inneber ei fordelingsendring mellom brukarane, mellom anna driftseiningane i Forsvaret og Redningshelikoptertenesta. Forsvarsdepartementet foreslår difor ei auke på kap. 1720, post 01, med ei tilsvarande reduksjon på kap. 1791, post 01.
* 0,250 mill. kroner knytte til ei løyving til Tillitsvaltordninga i Forsvaret i samanheng med markeringa av ordningas 50-årsjubileum i 2022. Løyvinga på posten er foreslått auka med 0,250 mill. kroner, med ein tilsvarande reduksjon på kap.1700, post 43.
* 0,165 mill. kroner knytte til vakthaldstenester levert av Forsvaret. Midlane er foreslått omdisponerte frå kap. 1735, post 21.
* 0,128 mill. kroner knytte til ny nøkkel for berekning av utgifter til gjenbruk- og returpliktig materiell, der fordelinga av utgiftene er endra. Auken på posten inneber forslag til ein tilsvarande reduksjon på kap. 1791, post 01.

Posten er foreslått redusert med:

* 100,000 mill. kroner knytte til lågare omsetning av varer og tenester levert til allierte under Cold Response 2022 enn budsjettert. Dette er varer og tenester Forsvaret leverer i forbindelse med øvinga, som deltakande nasjonar vert belasta for. Forventa inntekter er knytte til forventa utgifter jf. omtale av reduserte inntekter under kap. 4720, post 01.
* 90,000 mill. kroner knytte til lågare driftsutgifter til NH90 enn budsjettert. Det er konkludert med å avslutte innfasinga av NH90. Forsvarsdepartementet har gitt Forsvarsmateriell i oppdrag å heve kontrakten med leverandøren, og Forsvaret har fått i oppdrag å innstille all øving og trening med helikoptera. Forsvaret har sidan juni identifisert kva driftsmidlar ved NH90-systemet som kan frigjerast inneverande år. Mindreutgifta på 90 mill. kroner skuldast reduserte utgifter til materielldrift av NH90-systemet og til aktivitetsmidlar, der planlagt aktivitet er redusert til et minimum. Mindreutgifta er foreslått omdisponerte til kap. 1760, post 45, og bidreg til handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022.
* 1,350 mill. kroner knytte til bonusutbetaling for personell som gjer teneste i Redningshelikoptertenesta. Forsvarsdepartementet foreslår at lønnsutgiftene vert omdisponerte frå kap. 1720, post 01, til kap. 1791, post 01.

Kap. 4720 Forsvaret

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsinntekter | 754 951 | 1 613 403 | 1 520 903 |

Post 01 Driftsinntekter

Løyvinga på posten er foreslått netto redusert med 92,500 mill. kroner.

Posten er foreslått auka med:

* 7,500 mill. kroner knytte til auka eksternfinansiering av prosjekt ved Forsvarets høgskole. Auka inntekter til forskingsprosjekta har ei tilsvarande utgiftsside, jf. kap. 1720, post 01.

Posten er foreslått redusert med:

* 100,000 mill. kroner knytte til lågare omsetning av varer og tenester levert til allierte under Cold Response 2022 enn budsjettert. Dette er varer og tenester Forsvaret leverer i forbindelse med øvinga, som deltakande nasjonar vert belasta for. Forventa inntekter er knytte til forventa utgifter, jf. omtale av reduserte utgifter på kap. 1720, post 01.

Kap. 1735 Etterretningstenesta

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 21 | Spesielle driftsutgifter | 2 580 633 | 2 765 510 | 2 841 489 |

Post 21 Spesielle driftsutgifter

Løyvinga på posten er foreslått netto auka med 75,979 mill. kroner.

Posten er foreslått auka med:

* 77,676 mill. kroner knytte til meirutgifter grunna auka energi-, drivstoff-, og valutaprisar. Forsvarsdepartementet foreslår at meirutgiftene i 2022 vert dekka gjennom ei omdisponering frå kap. 1760, post 45.

Posten er foreslått redusert med:

* 1,532 mill. kroner knytte til refusjon av lønnsutgifter frå Etterretningstenesta til Forsvaret. Forsvarsdepartementet foreslår å omdisponere midlar til kap. 1720, post 01.
* 0,165 mill. kroner knytte til knytte til vakthaldstenester levert av Forsvaret. Midlane er foreslått omdisponerte til kap. 1720, post 01.

Kap. 1760 Forsvarsmateriell og større anskaffingar og vedlikehald

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsutgifter | 1 950 015 | 2 042 960 | 2 224 798 |
| 44 | Fellesfinansierte investeringar, nasjonal finansiert del | 132 669 | 132 669 | 177 373 |
| 45 | Større utstyrsanskaffingar og vedlikehald | 20 346 486 | 21 025 443 | 21 363 700 |
| 48 | Fellesfinansierte investeringar, fellesfinansiert del | 350 000 | 350 000 | 357 235 |
| 75 | Fellesfinansierte investeringar, Noregs tilskott til NATO sitt investeringsprogram for tryggleik | 111 931 | 111 931 | 133 479 |

Post 01 Driftsutgifter

Løyvinga på posten er foreslått netto auka med 181,838 mill. kroner.

Posten er foreslått auka med:

* 38,900 mill. kroner knytte til meirutgifter som følgje av auka energiprisar. Forsvarsdepartementet foreslår at meirutgifta i 2022 vert dekka gjennom ei omdisponering frå kap. 1760, post 45.
* 35,000 mill. kroner knytte til meirutgifter for avhendingsverksemda i Forsvarsmateriell, som har hatt høgare avhendingsutgifter enn budsjettert. Inntektspotensialet frå sal av F-16 er betydeleg, men prosessen trekker ut i tid. Dette inneber at auka salsomkostningar ikkje kan trekkast frå salsinntekter i 2022, jf. fullmakt om nettobudsjettering av salsomkostningar. Forsvarsdepartementet foreslår at meirutgifta vert dekka gjennom ei omdisponering frå kap. 1760, post 45.
* 30,000 mill. kroner knytte til innkjøp, av bussar og ombygging av desse til ambulansebussar. Initiativet skjer i samarbeid med nasjonale helsemyndigheiter. Forsvarsdepartementet foreslår midlar omdisponerte frå kap. 1700, post 79.
* 20,000 mill. kroner knytte til meirinntekter grunna auka sal av utrangert materiell med tilsvarande utgifter i avhendingsverksemda, jf. inntektsauke under kap. 4760, post 01.
* 11,000 mill. kroner knytte til refusjon av systemartikkelforvaltningsutgifter (SAF) frå Forsvaret. Forsvarsmateriell støttar Forsvaret med forvaltning av materiell. SAF-aktiviteten er i hovudsak støtte til Hæren, der Forsvarsmateriell forvaltar støtte- og vedlikehaldsavtaler med leverandørane av materiellet. Forsvarsmateriell bestiller frå og betalar leverandøren, og får kostnadane refundert frå Forsvaret som har budsjettert for forvalting og vedlikehald, jf. inntektsauke på kap. 4760, post 01.
* 10,876 mill. kroner knytte til at nasjonal tryggingsmyndigheit er tildelt midlar til FoU-relaterte investeringar på kap. 1760, postane 01 og 45. Det er behov for ei intern fordeling mellom postane for å tilpasse løyvingane etter utgiftsart.
* 5,000 mill. kroner knytte til auka refusjon for tenester til Sjøforsvaret, som følge av økte ordrar frå Sjøforsvaret til Forsvarsmateriell for tenester og innkjøp med tilsvarande utgifter, jf. auka inntekter på kap. 4760, post 01.
* 5,000 mill. kroner knytte til meirutgifter i samband med donasjon av NASAMS til Ukraina. Forsvarsdepartementet foreslår at meirutgifta vert dekka gjennom ei omdisponering frå kap. 1700, post 79.
* 4,500 mill. kroner knytte til utgiftsfordeling for vakttenester. Forsvaret driftar og budsjetterer for vakthald ved dei basane der også Forsvarsmateriell er til stades, i hovudsak Kolsås, Haakonsvern og Kjeller. Befal tilsett i Forsvarsmateriell tar ein del av vaktene, og ekstrakostnaden for dette vert refunderast frå Forsvarets avdelingar som har budsjettert for vakthaldet. Dette inneber ei inntektsauke på kap. 4760, post 01, med tilsvarande utgifter på kap. 1760, post 01.
* 4,000 mill. kroner knytte til meirutgifter frå arbeid med materielldonasjonar til Ukraina. Forsvarsdepartementet foreslår at meirutgifta vert dekka gjennom ei omdisponering frå kap. 1700, post 79.
* 3,762 mill. kroner knytte til Nasjonal tryggingsmyndigheit sitt prosjekt P2950 – digital varslingsinfrastruktur. Prosjektet har auka aktivitet i 2022 for å nå prosjektets gjennomføringsplan, samstundes som planlagde aktivitetar i 2023 er framskynda til 2022. Forsvarsdepartementet foreslår at meirutgifta vert dekka gjennom ei omdisponering frå kap. 1760, post 45.
* 3,000 mill. kroner knytte til meirutgifter i den ordinære avhendingsverksemda. Meirutgifta skuldast at netto inntekter frå salet ikkje er tilstrekkeleg i 2022 til å dekke auka avhendingsutgifter, jf. fullmakta om nettobudsjettering av salsomkostningar. Forsvarsdepartementet foreslår at meirutgifta vert dekka gjennom ei omdisponering frå kap. 1760, post 45.
* 3,000 mill. kroner knytte til handtering av avhendingsmateriell. Det er prognostisert meirutgifter for 2022. Dette skuldast auka avhendingstakt og arbeid med frigjering av lagerareal i Forsvaret. Forsvarsdepartementet foreslår at meirutgifta vert dekka gjennom ei omdisponering frå kap. 1760, post 45.
* 2,400 mill. kroner knytte til effektiviseringstiltaket Robotic Process Automation (RPA). Det er avsett midlar til effektiviseringstiltak i forsvarsektorens moderniserings- og effektiviseringsprogram. Tiltaket RPA i Forsvarsmateriell skal automatisere manuelle steg i vedlikehaldsrutinane ved maritime kapasitetar. Det er behov for ei intern omfordeling mellom postane for å tilpasse løyvingane etter utgiftsart. Forsvarsdepartementet foreslår ei omdisponering til posten frå kap. 1760, post 45.
* 2,400 mill. kroner knytte til styrking av kapasiteten på kontraktsrevisjon. Forsvarsmateriell har rekna ut at styrka kontraktsrevisjon kan gi vinstar i form av redusert pris på innkjøp utan konkurranse. Forsvarsdepartementet foreslår at meirutgifta i 2022 vert handtert gjennom ei omdisponering til posten frå kap. 1760, post 45.
* 2,000 mill. kroner knytte til inntektsauke på kap. 4760, post 01, som følgje av høgare refusjon av tenester på målestasjonar til andre NATO-lands sjøforsvar enn budsjettert. Auka inntekter frå desse tenestene har ei tilsvarande utgiftsside.
* 1,000 mill. kroner knytte til donasjon av eitt M109 artilleriskyts til Ukraina. Forsvarsdepartementet foreslår at meirutgifta vert dekka gjennom ei omdisponering frå kap. 1700, post 79.

Post 44 Fellesfinansierte investeringar, nasjonal finansiert del

Løyvinga på posten er foreslått netto auka med 44,704 mill. kroner.

Posten er foreslått auka med:

* 44,704 mill. kroner som følgje av auka omfang på to NATO-prosjekt og oppstart av sju nye NATO-prosjekt. Auka omfang gjeld prosjekta Restore AWACS Platform og Augment the JWC Training and Exercise Capability. Samstundes er sju nye prosjekt iverksette: Provide MPA–apron, Restore Technical Water Section 1, samt fem oljevernprosjekt for kaiane på Andøya, Ørland, Evenes, Sørreisa og Namsen. Forsvarsdepartementet foreslår at 30,388 mill. kroner av meirutgiftene vert dekka gjennom auka inntekter frå NATO på kap. 4760, post 48, jf. Forsvarsdepartementets generelle meirinntektsfullmakt. I tillegg foreslår Forsvarsdepartementet at resterande 14,316 mill. kroner vert dekka gjennom ei omdisponering frå kap. 1760, post 45.

Post 45 Større utstyrsanskaffingar og vedlikehald

Løyvinga på posten er foreslått netto auka med 338,257 mill. kroner.

Posten er foreslått auka med:

* 799,190 mill. kroner knytte til valutajustering for investeringsprosjekta over 1 mrd. kroner. Endringa i valutaføresetnadene i budsjetterte utbetalingar i 2022 for store materiellprosjekt inneber forventa meirutgifter på til saman 1 483,950 mill. kroner i 2022. Med omsyn til valutajusteringa i saldert budsjett 2022 på 345,276 mill. kroner, og 339,484 mill. kroner i RNB 2022, foreslår Forsvarsdepartementet å valutajustere kap. 1760, post 45, med 799,190 mill. kroner. Valutajusteringa baserer seg på realiserte valutadifferansar til og med august 2022, pluss planlagde prosjekt med utbetaling til desember 2022 i utanlandsk valuta, gitt oppdaterte planar per 1. september 2022. Samla budsjetterte utbetalingar vil verta valutajusterte i 2022 utgjer om lag 8,717 mrd. kroner. Hovudårsaka til meirutgifta er kampflyprosjektet, der dollarkursen er endra frå 8,8334 per 1. mars 2022 til 10,0090 per 1. september 2022.
* 280,000 mill. kroner knytte til donasjon av M72 panservernrakettar og M141 rakettkastarar som skal donerast til Ukraina. Det ukrainske forsvaret har stort behov for denne typen våpen. Våpentypen har tidlegare vorte donert av fleire land forutan Noreg og har vist seg svært effektive. Midlane skal nyttast til å kjøpe desse våpena frå produsent. Forsvarsdepartementet foreslår difor ei omdisponering frå kap. 1700 post 79.
* 90,000 mill. kroner knytte til lågare driftsutgifter til NH90 enn budsjettert, jf. omtale på kap. 1720, post 01. Forsvarsdepartementet foreslår at mindreutgifta vert omdisponert til kap. 1760, post 45, og bidreg til handtering av forsvarssektorens meirutgifter, grunna mellom anna auka energi-, drivstoff-, og valutaprisar i 2022.
* 90,000 mill. kroner knytte til tilbakebetalte forskot gjennom bankgarantiar, grunna heving av kontrakt for kjøp av NH90 helikopter som gir ei tilsvarande meirinntekt på kap. 4760, post 45. Midlane er foreslått nytta til å bidra til handtering av forsvarssektorens meirutgifter, grunna mellom anna auka energi-, drivstoff-, og valutaprisar i 2022
* 80,000 mill. kroner knytte til å erstatta donert militært materiell til Ukraina. Forsvarsdepartementet foreslår midlar omdisponerte frå kap. 1700, post 79.
* 16,000 mill. kroner til å erstatta to krokløft som har vorte donerte til Ukraina. Dette er køyretøy som støttar donasjonen av NASAMS-luftvern. Forsvarsdepartementet foreslår midlar omdisponerte frå kap. 1700, post 79.
* 9,500 mill. kroner knytte til auka inntekter frå royalties på kap. 4760, post 45. Auka inntekter frå royalities er i hovudsak knytte til ulike utviklingsprosjekt ved Kongsberg Defence & Aerospace og utviklinga av NSM. Forsvarsdepartement foreslår at meirinntekta vert nytta på kap. 1760, post 45, for handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022.
* 2,886 mill. kroner knytte mindreforbruk på kap. 1700, post 43. Midlane er foreslått omdisponerte til posten for å bidra til handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022.
* 2,000 mill. kroner knytte til øvinga Barents Rescue 2022. Som følgje av at øvinga ikkje vert gjennomført i 2022 foreslår Justis- og beredskapsdepartementet å overføra tilsvarande midlar tilbake til departementa. For Forsvarsdepartementet utgjer rammeoverføringa 2 mill. kroner. Forsvarsdepartementet foreslår at midlane vert nytta på kap. 1760, post 45, for handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022.
* 1,200 mill. kroner knytte til mindreforbruk på kap. 1700, post 60. Midlane er foreslått omdisponerte til posten for å bidra til handtering av forsvarssektorens meirbehov grunna mellom anna auka energi-, drivstoff-, og valutaprisar i 2022.

Posten er foreslått redusert med:

* 837,313 mill. kroner knytte til handtering av forsvarssektorens meirutgifter grunna mellom anna auka energi-, drivstoff-, og valutaprisar 2022, jf. omtale av utgiftsauke på kap. 1716, post 51, kap. 1720, post 01, og kap. 1735, post 01, og kap. 1760, post 01.
* 60,904 mill. kroner knytte til utvikling av graderte IKT-tenester til statlege og private verksemder. I RNB for 2022 vart det oppretta ein ny post under kap. 1700, tilknytta IKT-verksemda i Forsvarsdepartementet. Etter RNB 2022 har det vore ei avsetting til utvikling av graderte IKT-tenester til statlege og private verksemder på kap. 1760, post 45. Forsvarsdepartementet foreslår at midlane vert omdisponerte frå posten til kap. 1700, post 22.
* 38,000 mill. kroner knytte til auka felles utgifter til drift av militær kommandostruktur i NATO. Meirutgifta på 38 mill. kroner utgjer Noregs del av denne auken. Forsvarsdepartementet foreslår at meirutgifta i 2022 vert dekka gjennom ei omdisponering frå kap. 1760, post 45.
* 35,000 mill. kroner knytte til meirutgifter for avhendingsverksemda i Forsvarsmateriell, som har hatt høgare avhendingsutgifter enn budsjettert. Inntektspotensialet frå sal av F-16 er betydeleg, men prosessen trekker ut i tid. Dette inneber at auka salsomkostningar ikkje kan trekkast frå salsinntekter i 2022, jf. fullmakt om nettobudsjettering av salsomkostningar. Forsvarsdepartementet foreslår at meirutgifta vert dekka gjennom ei omdisponering frå kap. 1760, post 45 til kap. 1760, post 01.
* 21,548 mill. kroner knytte til NATO sitt investeringsprogram for tryggleik. NATO sin samla prognose er høgare enn budsjettert, noko som medfører at Noregs del vert høgare. Meirutgifta på kap. 1760, post 75, er foreslått dekka inn gjennom ein tilsvarande reduksjon på kap. 1760, post 45.
* 14,316 mill. kroner knytte til auka omfang på to NATO-prosjekt og oppstart av sju nye NATO-prosjekt i Noreg. Endringane gir ei meirutgift på kap. 1760, post 44, som er foreslått dekka gjennom ei omdisponering frå kap. 1760, post 45.
* 10,876 mill. kroner knytte til at nasjonal tryggingsmyndigheit er tildelt midlar til FoU-relaterte investeringar på kap. 1760, postane 01 og 45. Det er behov for ei intern fordeling mellom postane for å tilpassa løyvingane etter utgiftsart.
* 3,672 mill. kroner knytte til Nasjonal tryggingsmyndigheit sitt prosjekt P2950 – digital varslingsinfrastruktur. Prosjektet har auka aktivitet i 2022 for å imøtekome prosjektets gjennomføringsplan, samstundes som planlagde aktivitetar i 2023 er framskunda til 2022. Forsvarsdepartementet foreslår at meirutgifta vert dekka gjennom ei omdisponering til kap. 1760, post 01.
* 3,000 mill. kroner knytte til meirutgifter i den ordinære avhendingsverksemda. Meirutgifta skuldast at netto inntekter frå salet ikkje er tilstrekkelege i 2022 til å dekka auka avhendingsutgifter, jf. fullmakta om nettobudsjettering av salsomkostningar. Forsvarsdepartementet foreslår at meirutgifta vert dekka gjennom ei omdisponering til kap. 1760, post 01.
* 3,000 mill. kroner knytte til handtering av avhendingsmateriell. Det er ei prognostisert meirutgift for 2022. Dette skuldast auka avhendingstakt og arbeid med frigjering av lagerareal i Forsvaret. Forsvarsdepartementet foreslår at meirutgifta vert dekka gjennom ei omdisponering til kap. 1760, post 01.
* 2,400 mill. kroner knytte til effektiviseringstiltaket Robotic Process Automation (RPA). Det er avsett midlar til effektiviseringstiltak i forsvarsektorens moderniserings- og effektiviseringsprogram. Tiltaket RPA i Forsvarsmateriell skal automatisere manuelle steg i vedlikehaldsrutinane ved maritime kapasitetar. Det er behov for ei intern omfordeling mellom postane for å tilpassa løyvingane etter utgiftsart. Forsvarsdepartementet foreslår ei omdisponering frå posten til kap. 1760, post 01.
* 2,400 mill. kroner knytte til styrking av kapasiteten på kontraktsrevisjon. Forsvarsmateriell har rekna ut at styrka kontraktsrevisjon kan gi vinstar i form av redusert pris på innkjøp utan konkurranse. Forsvarsdepartementet foreslår at meirutgifta i 2022 vert handtert gjennom ei omdisponering frå posten til kap. 1760, post 01.

Post 48 Fellesfinansierte investeringar, fellesfinansiert del

Løyvinga på posten er foreslått netto auka med 7,235 mill. kroner.

Posten er foreslått auka med:

* 7,235 mill. kroner knytte til meirutgift som følgje av auka omfang på to prosjekt og oppstart av sju nye NATO-prosjekt. Auka omfang gjeld prosjekta Restore AWACS Platform og Augment the JWC Training and Exercise Capability. Meirutgifta på kap. 1760, post 48 har ein tilsvarande meirinntekt på kap. 4760, post 48.

Post 75 Fellesfinansierte investeringar, Noregs tilskott til NATO sitt investeringsprogram for tryggleik

Løyvinga på posten er foreslått netto auka med 21,548 mill. kroner.

Posten er foreslått auka med:

* 21,548 mill. kroner knytte til NATO sitt investeringsprogram for tryggleik. NATO sin samla prognose er høgare enn budsjettert, noko som medfører at Noregs del vert høgare. Meirutgifta er foreslått dekka inn gjennom ein tilsvarande reduksjon på kap. 1760, post 45.

Kap. 4760 Forsvarsmateriell og større anskaffingar og vedlikehald

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsinntekter | 31 877 | 80 543 | 132 543 |
| 45 | Større utstyrsanskaffingar og vedlikehald, inntekter | 117 000 | 90 000 | 207 000 |
| 48 | Fellesfinansierte investeringar, inntekter | 350 036 | 350 036 | 387 659 |

Post 01 Driftsinntekter

Løyvinga på posten er foreslått netto auka med 52,000 mill. kroner.

Posten er foreslått auka med:

* 20,000 mill. kroner knytte til meirinntekter grunna auka sal av utrangert materiell med tilsvarande utgifter i avhendingsverksemda, jf. utgiftsauke under kap. 1760, post 01.
* 11,000 mill. kroner knytte til refusjon av systemartikkelforvaltningsutgifter (SAF) frå Forsvaret. Forsvarsmateriell støttar Forsvaret med forvalting av materiell. SAF-aktiviteten er i hovudsak støtte til Hæren, der Forsvarsmateriell forvaltar støtte- og vedlikehaldsavtaler med leverandørane av materiellet. Forsvarsmateriell bestillar frå og betalar leverandøren, og får kostnadane refundert frå Forsvaret som har budsjettert for forvalting og vedlikehald, jf. inntektsauke på kap. 1760, post 01.
* 9,500 mill. kroner knytte til auka inntekter frå royalties på kap. 4760, post 45. Auka royaltiesinntekter er i hovudsak knytte til ulike utviklingsprosjekt ved Kongsberg Defence & Aerospace og utviklinga av NSM. Forsvarsdepartement foreslår at meirinntekta vert nytta på kap. 1760, post 45, for å bidra til handtering av forsvarssektorens meirutgifter grunna mellom anna auka energi-, drivstoff-, og valutaprisar i 2022.
* 5,000 mill. kroner knytte til auka refusjon for tenester til Sjøforsvaret, som følge av auka ordrar frå Sjøforsvaret til Forsvarsmateriell for tenester og innkjøp med tilsvarande utgifter på kap. 1760, post 01.
* 4,500 mill. kroner knytte utgiftsfordeling for vakttenester. Forsvaret driftar og budsjetterer med vakthald ved dei basane også Forsvarsmateriell har nærvær til, i hovudsak Kolsås, Haakonsvern og Kjeller. Befal tilsett i Forsvarsmateriell tek ein del av vaktene, og ekstrakostnaden for dette vert refundert frå Forsvarets avdelingar som har budsjettert for vakthaldet. Dette inneber ei inntektsauke på kap. 4760, post 01, med tilsvarande utgifter på kap. 1760, post 01.
* 2,000 mill. kroner knytte til inntektsauke på kap. 4760, post 01, som følgje av høgare refusjon av tenester på målestasjonar til andre NATO-lands sjøforsvar enn budsjettert. Auka inntekter frå desse tenestene har ei tilsvarande utgiftsside på kap. 1760, post 01.

Post 45 Større utstyrsanskaffingar og vedlikehald

Løyvinga på posten er foreslått netto auka med 90,000 mill. kroner.

Posten er foreslått auka med:

* 90,000 mill. kroner knytte til tilbakebetalt forskudd gjennom bankgarantiar grunna heving av kontrakten for anskaffing av NH90 helikopter.

Post 48 Fellesfinansierte investeringar, inntekter

Løyvinga på posten er foreslått netto auka med 37,623 mill. kroner.

Posten er foreslått auka med:

* 30,388 mill. kroner knytte til meirinntekter som følgje av førebuing til revisjon på Air Command and Control System. Prosjektet har avdekka større inntektskrav, som det no er justert for. Noreg har i tillegg mottatt oppgjer for det greske FORACS-prosjektet Upgrade radar transponder. Auka inntekter er foreslått nytta til å dekka inn auka omfang på to NATO-prosjekt og oppstart på sju nye NATO-prosjekt, jf. omtale på kap. 1760, post 44.
* 7,235 mill. kroner knytte til auka inntekter som følgje av oppdaterte prognosar om auka omfang på to NATO-prosjekt. Auka omfang gjeld prosjekta Restore AWACS Platform og Augment the JWC Training and Exercise Capability. Meirinntekta på posten har ei tilsvarande utgiftsside på kap. 1760, post 48

Kap. 1791 Redningshelikoptertenesta

05N1xt2

|  |  |  |  |  |
| --- | --- | --- | --- | --- |
|  |  |  |  | (i 1 000 kr.) |
| Post | Kategori | Saldert budsjett 2022 | Løyving før omgruppering | Løyving etter omgruppering |
| 01 | Driftsutgifter | 661 021 | 744 885 | 745 722 |

Post 01 Driftsutgifter

Løyvinga på posten er foreslått netto auka med 0,837 mill. kroner.

Posten er foreslått auka med:

* 1,350 mill. kroner knytte til bonusutbetaling for personell tenestegjerande i Redningshelikoptertenesta. Utgiftene til lønn vert omdisponert frå Forsvaret til Redningshelikoptertenesta. Auken har ein tilsvarande reduksjon på kap. 1720, post 01

Posten er foreslått redusert med:

* 0,385 mill. kroner knytte til nye leveransevilkår for transport frå Forsvarets logistikkorganisasjon til driftseiningane i Forsvaret og Redningshelikoptertenesta. Endringa inneber ein tilsvarande auke i utgiftene til Forsvaret under kap. 1720, post 01.
* 0,128 mill. kroner knytte til ny nøkkel for berekning av utgifter til gjenbruk- og returpliktig materiell, der fordelinga av utgiftene er endra. Forslag til reduksjon har ein tilsvarande auke på kap. 1720, post 01.

# Oppmodningsvedtak

Stortingssesjon 2020–2021

Utgreiing om bruk av ikkje-militært tilsette

Vedtak nr. 133, 1. desember 2020:

«Stortinget ber regjeringen innen 2022 legge fram en utredning om bruk av ikke-militært ansatte og forhold knyttet til krigens folkerett og ikke-militært personell som legitime militære mål.»

Regjeringa viser til Stortinget sitt oppmodingsvedtak nr. 133: Innst. 87 S (2020–2021) der Stortinget ber regjeringa innan 2022 leggje fram ei utgreiing om bruk av ikkje-militært tilsette og tilhøve knytt til krigens folkerett og ikkje-militært personell som legitime militære mål. Regjeringa har over tid arbeidd med ei rekkje spørsmål knytt til nemnde problematikk, mellom anna som ledd i oppfølginga av Stortingets oppmodingsvedtak. Arbeidet er førebels ikkje ferdigstilt, og heng saman med andre saker om totalforsvaret og sivil støtte til Forsvaret. Regjeringa vil av denne grunn kome tilbake til Stortinget på eigna måte seinare.

# Romertalsvedtak

## Kap. 1700, post 22, Program felles IKT-tenester i departementsfellesskapet

Program felles IKT-tenester i departementsfelleskapet, heretter omtalt som Programmet, skal gi departementa, Statsministerens kontor og utanriksstasjonane ei felles effektiv og moderne IKT-plattform, med mål om at departementsfelleskapet kan drive effektiv sakshandsaming og informasjonshandtering med eit naudsynt tryggingsnivå.

Programmet er eigd av Forsvarsdepartementet og Kommunal- og distriktsdepartementet i fellesskap, og det er etablert eit programstyre med representantar frå verksemder som er omfatta og som i dag har eigne IKT-organisasjonar. Programmet er organisert med ein programleiar, underliggjande prosjekt og andre programaktivitetar. Programmet i si noverande form blei etablert som eit forprosjekt i 2021. Forprosjektet utarbeidde den styrande dokumentasjonen for programmet som blei eksternt kvalitetssikra (KS2) vinteren 2022.

Det er i dag fire ulike IKT-løysningar i departementsfellesskapet, med tilhøyrande IKT-organisasjonar. Dette understøttar ikkje effektiv samhandling mellom departementa. Programmet skal leggje til rette for at det vert etablert eit nytt forvaltingsorgan underlagt Kommunal- og distriktsdepartementet, som skal ha det samla ansvaret for IKT-tenester til departementa. Verksemda vert etablert ved overføring av personell og ressursar frå dagens IKT-miljø i Service- og tryggingsorganisasjonen til departementa (DSS), Utanriksdepartementet, Justis- og beredskapsdepartementet og Forsvarsdepartementet. Forsvarsdepartementet skal vera ein forplikta underleverandør av plattformtenester til den nye verksemda.

I 2022 er det løyvd 135 mill. 2022-kroner til tiltaket under programmet.

Programmet er planlagt gjennomført i tre endringstrinn, i tillegg til programavslutning, i perioden 2022 til 2025.

Programmet legg til rette for ei felles løysing som handterer ugradert, ugradert skjermingsverdig og begrensa informasjon. Begrensa informasjon vil bli levert frå Forsvarsdepartementet si plattform. Ugradert og skjermingsverdig ugradert vil bli levert frå den nye verksemda sin plattform. Den nye plattforma vil bli basert på sky-teknologi, i hovudsak som ei privat, lukka løysning. Ein såkalla to-nivåklient for sikker og effektiv behandling av gradert og ugradert informasjon er under utvikling.

Programmet sin metodikk for gjennomføring er smidig og fleksibel fordi uvissa tilseier at nye utfordringar vil dukke opp og må handterast gjennom så vel planlegging som gjennomføring. Det er innlagt kontrollpunkt i gjennomføringa for å kvalitetssikre overgangen mellom fasar og viktige vedtakspunkt. Programmet arbeider aktivt med tiltak for å redusere den uvissa som er peikt på frå kvalitetssikrar og samstundes holde kostnadane under kontroll.

Tilrådd kostnads- og styringsramme er skissert i tabellen under og omfattar Programmets endringstrinn 1 og 2, som er perioden omfatta av gjennomført kvalitetssikring av styringsunderlag samt kostnadsoverslag (KS2).

Tilrådd kostnads- og styringsramme for endringstrinn 1 og 2

03J0xt2

|  |  |  |
| --- | --- | --- |
| Tall i mill. 2023-kroner | Eks. mva. | Inkl. mva. |
| Styringsramme (P50) | 960 | 1 167 |
| Kostnadsramme (P85)1 | 1 141 | 1 392 |

1 Fratrekt kuttliste

Inkludert i tilrådd rammer er naudsynt basis infrastruktur, oppgraderingar, utvikling, eingongsutgifter knytt til omstilling, innføring og opplæring, meirkostnader som følgje av naudsynt utskifting av PC-ar før levetidsslutt samt utgifter til drift av både eksisterande og ny plattform i ein overgangsperiode.

Det er ikkje utarbeida ein fullverdig samfunnsøkonomisk analyse for programmet, men eit konseptgunnlag med samfunnsøkonomiske vurderingar. I konseptgrunnlaget er det anslått at programmet vil ha ei positiv netto nytte på 1 048 mill. kroner. Tiltaket si anslått prissette nytteverknad kjem i hovudsak som følgje av auka samhandling og produktivitet for sluttbrukarane på om lag 2 mrd. kroner og effektivisering av drift og forvalting av IKT-tenester på om lag 1,5 mrd. kroner.

Av tiltakets ikkje-prissette verknader er styrka informasjonstrygging vurdert til å ha den største samfunnsøkonomiske nytten. Dette inkluderer auka evne til samhandling mellom departementa som ein del av totalforsvaret, auka evne til å vareta nasjonale tryggingsinteresser og samfunnskritiske funksjonar, redusert risiko for skade på demokratiet og redusert risiko for skade på internasjonalt omdømme. Programmet har gjennomført ei analyse for å prissette delar av verknaden av styrka informasjonstryggleik. Analysen vurderer ein prissett nytteverknad på om lag 4,4 mrd. kroner. Inkludert desse prissette verknadene har gjennomføring av Programmet ein anslått positiv netto noverdi på om lag 5,4 mrd. kroner. Det er knytt stor uvisse til prissettinga av informasjonstrygging, men verknaden er vurdert å ha ei nedre grense på om lag 0,5 mrd. kroner. Det vert gjort merksam på at kroneverdien i dette og førre avsnitt er oppgitt i 2021-kroner og basert på utrekningar utført før KS2. KS2-rapporten omtaler ikkje disse berekningane. Det kjem fram i KS2-rapporten at ekstern kvalitetssikrar vurderer at programmet sannsynlegvis vil kunne levera nytte som overstiga kostnadane, men det peikes på at dette forutset at endringstrinn 3 også vert tatt med i vurderinga. Kostnadsramma som vert fremma no inkluderer kun endringstrinn 1 og 2.

Det er foreslått ei løyving til tiltak under Programmet på 173 mill. kroner i 2023.

Regjeringa foreslår at Program Felles IKT-tenester i departementsfellesskapet gjennomfører endringstrinn 1 og 2 med ei kostnadsramme på 1 392 mill. 2023-kroner (inkl. mva.). Sjå forslag til nytt vedtak.

## Kap. 1720, post 01, Forsvaret, Lokalisering av sjef Luftforsvaret til Reitan

I den gjeldande langtidsplanen for forsvarssektoren (jf, Innst. 87 S (2020–2021) til Prop. 14 S (2020–2021) er det lagt til grunn at leiinga av Luftforsvarets operative verksemd skal utviklast vidare rundt Luftforsvarets taktiske operasjonssenter (Norwegian Air Operations Centre – NAOC) på Reitan, medan Luftforsvarets leiing og dei taktiske transporthelikoptera vert ført vidare på Rygge. Sjefen for Luftforsvaret er i dag samlokalisert med Luftforsvarsstaben og Luftoperativt inspektorat. NAOC er samlokalisert med Forsvarets operative hovudkvarter i fjellanlegget på Reitan.

Forsvarssjefen har i lys av ein fornya vurdering fremja ei anbefaling om framtidig lokalisering av sjefen for Luftforsvaret. Forsvarssjefen anbefaler å lokalisere sjefen for Luftforsvaret, støtta av eit mindre og tilpassa stabselement, til Forsvarets operative hovudkvarter ved Reitan utanfor Bodø. Forsvarssjefen har vektlagt tre tilhøve i si anbefaling om å flytte sjefen for Luftforsvaret. Det første er at Forsvarets styrkesjefar bør vere nær der planlegging og leiing av dei operative styrkane skjer. Det andre er at Forsvarets organisasjon i størst mogleg grad bør vere likt organisert i fred, krise og krig, for å være forberedt på å løyse oppgåvene sine. Eit tredje tilhøve som forsvarssjefen legg vekt på er at ei etablering av ytterlegare ein styrkesjef i nord vil underbygge at Nord-Noreg er Forsvarets viktigaste strategiske innsatsområde.

Regjeringa legger til grunn forsvarssjefens faglege vurderingar knytte til den operative nytten av å samlokalisera sjefen for Luftforsvaret med det taktiske operasjonssenteret på Reitan, og at tiltaket inneber ei ytterlegare styrking av Forsvarets profil i nord. Forslaget følgjer videre opp eit tidlegare vedtak i Stortinget (jf, Innst. 87 S 2020–2021) der regjeringa er beden om å kome tilbake med eventuelle forslag om å flytte element av leiinga i Forsvaret til Nord-Noreg. Sjå forslag til vedtak.

# Interne endringar på kap. 1720 Forsvaret

Tabellen på neste side viser interne endringar på avdelingar under kap. 1720 Forsvaret foreslått av forsvarssjefen (FSJ) i omgrupperinga. I samband med ny kapittelstruktur på forsvarsbudsjettet frå 2021, der alle forsvarsgreinene og andre sjølvstendige avdelingar i Forsvaret, med unntak av kap. 1735 Etterretningstenesta og kap. 1791 Redningshelikoptertenesta, blei samla under nytt kap. 1720 Forsvaret, vert Stortinget informert om dei største endringane internt på kapitelet.

08N1xt2

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | (i 1 000 kr.) |
| Driftseining | FSJs plan 2022 | FSJs plan Prop. 78 S (2021-2022) | FSJs plan Prop. 115 S (2021-2022) | FSJs plan Prop. 142 S (2021-2022) | FSJs plan Lønnskomp 2 for 2022 | Foreslått endring omgrp. | Samla tildeling |
| Cyberforsvaret | 1 901 225 | 62 000 | 5 767 |  | 18 904 | 75 997 | 2 063 893 |
| Forsvarsstaben og Forsvaret fellestjenester | 1 149 256 |  | 30 035 |  | 14 544 | 75 909 | 1 269 744 |
| Forsvarets høgskule | 841 400 |  | - 13 175 |  | 8 286 | 31 191 | 867 702 |
| Forsvarets logistikkorganisasjon | 2 256 558 | 600 000 | 663 100 | 297 500 | 42 032 | 314 550 | 4 173 740 |
| Forsvarets operative hovudkvarter | 910 664 |  | - 118 862 | 2 000 | 7 690 | -20 644 | 680 848 |
| Forsvarets personell- og vernepliktssenter | 1 173 347 |  | 800 |  | 45 089 | 5 733 | 1 224 969 |
| Forsvarets spesialstyrka | 1 019 739 |  | - 1 719 |  | 12 351 | 41 602 | 1 071 973 |
| Forsvarets sanitet | 389 658 |  | 2 700 |  | 5 539 | 2 593 | 400 490 |
| Heimevernet | 1 540 376 | 300 000 | 17 600 |  | 15 531 | 65 094 | 1 938 601 |
| Hæren | 6 599 233 | 250 000 | 136 418 | 5 500 | 72 025 | 77 727 | 7 140 903 |
| Internasjonale operasjoner | 925 815 | 98 000 | 41 540 |  |  | - 26 939 | 1 038 416 |
| Kystvakten | 1 203 188 | 75 000 | 154 800 |  | 7 822 | 104 353 | 1 545 163 |
| Luftforsvaret | 7 517 567 |  | 94 513 |  | 58 727 | 197 086 | 7 867 893 |
| Sjøforsvaret | 4 709 865 | 325 000 | 8 213 |  | 39 901 | 183 730 | 5 266 709 |
| Sum kap. 1720 | 32 137 891 | 1 710 000 | 1 021 730 | 305 000 | 348 441 | 1 027 982 | 36 551 044 |

## Interne endringar

### Hæren

* 17,335 mill. kroner – Differanse mellom grunnlønn ved teneste i Noreg og i operasjonar. Mellomlegg for auka lønnsutgifter vert tilbakeført til Hæren. Midlane vert tilført frå avsette midlar til internasjonale operasjonar.
* 11,930 mill. kroner – Korrigert tildeling etter øvinga Cold Response 2022. Midlar avsette til øving vert fordelt ut til driftseiningane frå avsette midlar ved Forsvarets operative hovudkvarter.
* -9,89 mill. kroner – I revidert nasjonalbudsjett (RNB) for 2022 vert det fatta vedtak om budsjettvinstar frå endra jobbreisevanar. Reduksjonen utgjer Hærens del, etter fordeling av budsjettiltaket mellom driftseiningane.
* -8 mill. kroner – Omfordeling av tildelte midlar for styrking av den nasjonale kompetansen og beredskap innan fagfelta kjemiske stoff, biologisk agens, radioaktive stoff, nukleært materiale og eksplosivar. Midlane vert overførte til Forsvarets logisitikkorganisasjon og Luftforsvaret.
* -6,869 mill. kroner – Ny nøkkel for berekning av utgifter knytte til gjenbruk og returpliktig materiell. Midlane vert omfordelte frå Hæren til dei andre driftseiningane.

### Sjøforsvaret

* 9,000 mill. kroner – Korrigert tildeling Cold Response 2022. Midlar avsette til øving vert fordelt ut til driftseiningane frå avsette midlar ved Forsvarets operative hovudkvarter
* -5,329 mill. kroner – I RNB 2022 vert det fatta vedtak om budsjettvinstar frå endra jobbreisevanar. Reduksjonen utgjer Sjøforsvarets del, etter fordeling av budsjettiltaket mellom driftseiningane.

### Luftforsvaret

* 24,919 mill. kroner – Ny nøkkel for berekning av utgifter knytte til gjenbruk og returpliktig materiell. Midlane vert omfordelt til Luftforsvaret frå dei andre driftseiningane.
* 9,000 mill. kroner – Korrigert tildeling Cold Response 2022. Midlar avsette til øving vert fordelt ut til driftseiningane frå avsette midlar ved Forsvarets operative hovudkvarter
* -7,536 mill. kroner – I RNB 2022 vert det fatta vedtak om budsjettvinstar frå endra jobbreisevanar. Reduksjonen utgjer Luftforsvarets del, etter fordeling av budsjettiltaket mellom driftseiningane.

### Heimevernet

* 32 mill. kroner – gjeld oppgjer etter Cold Response 2022 knytte til Force Protection 22. Avsette midlar vert fordelte ut til driftseiningane frå avsette midlar ved Forsvarets operative hovudkvarter.
* -21,533 mill. kroner – Ny nøkkel for berekning av utgifter knytte til gjenbruk og returpliktig materiell. Midlane vert omfordelte frå Heimevernet til dei andre driftseiningane.

### Resterande driftseiningar på kapittel 1720

* 18 mill. kroner – Overføring til Forsvarets logistikkorganisasjon frå Forsvarsstaben, for tiltak innan modernisering og effektivisering. Tiltaket gjelder tilpassing av framtidig lagerstruktur i Forsvarets logistikkorganisasjon som skal bidra til å konsolidere behaldningar og kompetanse til færre og meir kraftfulle einingar.
* 17,038 mill. kroner – Overføring til Forsvarets logistikkorganisasjon frå andre driftseiningar for feilposterte lønnsutgifter under Cold Response 2022.
* 14,8 mill. kroner – Ny nøkkel for berekning av utgifter knytte til gjenbruk og returpliktig materiell. Midlane vert fordelte til Cyberforsvaret frå dei andre driftseiningane.
* 14,993 mill. kroner –Transportkostnader som vert overført frå driftseiningane til Forsvarets logistikkorganisasjon grunna nye vilkår på leveringar.
* 7,000 mill. kroner – Korrigert tildeling Cold Response 2022. Midlar avsette til øving ved Forsvarets operative hovudkvarter vert overført til Forsvarets spesialstyrkar.
* 5,000 mill. kroner – Overføring til Forsvarets personell- og vernepliktssenter frå Forsvarsstaben for tiltak innan modernisering og effektivisering. Tiltaket Robotic Process Automation skal automatisere transaksjonstunge prosesser innan HR-området.
* -18,650 mill. kroner – Fordeling av Concept Development and Experimentation-midlar frå Forsvarets operative hovudkvarter til driftseiningane.
* -13,935 mill. kroner – Ny nøkkel for berekning av utgifter knytte til gjenbruk og returpliktig materiell. Midlane vert fordelte om frå Forsvarets spesialstyrkar til dei andre driftseiningane.
* -12,000 mill. kroner – Midlar avsette for deltaking på øvinga Polaris Gram vert overførte frå Forsvarets operative hovudkvarter til deltakande driftseiningar.
* -10,000 mill. kroner – Bortfall av inntekter etter Cold Response 2022. Endringa skuldast at nokre nasjonar trekte seg før endeleg påmeldingsfrist var gått ut, og allereie bestilte varer og tenester for desse nasjonane må dekkast av Forsvaret.
* -5,883 mill. kroner – Styrking av velferdstiltak ved lokale avdelingar. Avsette midlar vert fordelte frå Forsvarets personell- og vernepliktsenter til andre driftseiningar etter søknad.

Som følge av den ekstraordinære tryggingspolitiske situasjonen og faseskiftet nemnt i kapittel 1 ovanfor kan det være naudsynt for forsvarssjefen å gjere ytterlegare endringar på kap. 1720, post 01.

## Interne endringar på kap. 1720, post 01 for midlar tildelt på bakgrunn av Prop. 78 S (2021–2022)

Den russiske invasjonen av Ukraina i februar 2022 medførte heilt grunnleggjande og varige endringar i den tryggingspolitiske situasjonen i Europa. Det skapte behov for raskt å prioritere og styrke Noregs forsvarsevne og militære beredskap. Våren 2022 la regjeringa fram Prop. 78 S (2021–2022) med hensikt å ytterlegare styrke Forsvaret på kort sikt, gjennom auka overføringar til Forsvaret, Forsvarsbygg, Forsvarsmateriell og Etterretningstenesta. Forsvarsdepartementet foreslår følgande interne endringar på kap. 1720, post 01:

Planarbeid – Joint Force Command Norfolk

Som ein konsekvens av krigen i Ukraina har Supreme Allied Commander Europe (SACEUR) framskunda revisjonar av forsvarsplanane i NATO. Noreg er bedt om å medverka ved Joint Force Command Norfolk med ressursar i perioden september til desember 2022. Personell frå Forsvarets operative hovudkvarter, Etterretningstenesta, Sjøforsvaret, Hæren og Forsvarets logistikkorganisasjon deltek. 4,8 mill. kroner av avsette midlar frå Prop. 78 S (2021–2022) under Internasjonale operasjonar omdisponerast til Forsvarets operative hovudkvarter.

Meirutgifter som følge av krigen i Ukraina

Forsvarets spesialstyrkar har meirutgifter på 18 mill. kroner i 2022 som ein konsekvens av krigen i Ukraina. Forsvarets spesialstyrkar har sett i verk tiltak innan alliert samvirke, alliert trening og øving. Midlane er foreslått omdisponerte frå avsette midlar knytte til Prop. 78 S (2021–2022) under Internasjonale operasjonar til Forsvarets spesialstyrkar.

# Informasjonssaker

## Kap. 1700, post 71, Forsvarsdepartementet, einskild tilskott til Noregs arktiske universitet

Regjeringa foreslår å tildele 0,120 mill. kroner som einskild tilskott til Norges arktiske universitet (UiT), frå kap. 1700, post 71. Føremålet er å støtte publiseringa av ei ny og viktig kjelde til å forstå krigen og okkupasjonen 1940–1945. UiT har gjennomført forskings- og bokprosjektet Den andre verdenskrig i nord med eit nord-norsk perspektiv. Tilskottet skal dekke eit vitskapleg fagseminar i høve lanseringa av bokverket. Forskings- og bokprosjektet har i 2020 og 2021 fått tilskott på til saman 500 000 kroner til ferdigstilling av prosjektet. Prosjektet er relatert til forskingsprogrammet I en verden av total krig: Norge 1939–1945 ved UiT, som Forsvarsdepartementet og Kunnskapsdepartementet har støtta med 20 mill. kroner.

## Kap. 1700, post 79, Forsvarsdepartementet, tilskott til den slovakiske stat for støtte til donasjon av Zuzana-2

Regjeringa tek sikte på eit tilskott til den slovakiske stat på om lag 330 mill. kroner frå tilgjengelege midlar på kap. 1700, post 79. Tilskottet skal støtte ein slovakisk donasjon av Zuzana-2 artilleriskyts til Ukraina. Dette er ein fleirnasjonal donasjon, der Noreg i samråd med Tyskland og Danmark finansierer donasjonen av 16 slovakiske skyts. Det er estimert at den totale kostnaden for produksjon og påfølgande donasjon av 16 einingar vil ligge på omkring 93 mill. euro. Noreg, Danmark og Tyskland tar sikte på å dele kostnaden til donasjonen likt, og bidrar med rundt 31 mill. euro kvar til den slovakiske stat. Skytsa vert produsert av eksisterande produksjonsmiddel hos den slovakiske produsenten. Det er en føresetnad at støtta ikkje skal nyttast til å auka produksjonskapasiteten til den slovakiske produsenten.

## Kap. 1700, post 79, Forsvarsdepartementet, tilskott til den estiske stat for støtte til donasjon av Role 2 feltsjukehus til Ukraina

Estland har tidlegare donert feltsjukehus av typen Role 2 til dei ukrainske forsvarsstyrkane. Ukraina har oppmoda om at fleire feltsjukehus vert donert. Det estiske forsvarsdepartementet har spurt Noreg og andre allierte om ytterlegere donasjonar av feltsjukehus gjennom å finansiere nødvendig materiell og reanskaffing av feltsjukehusa esterane donerer. Finansielle bidrag frå Noreg og andre allierte vil mogleggjer donasjon av eit feltsjukehus, inkludert nødvendig inventar og materiell. Estland skal gjennomføre donasjonen og gi naudsynt opplæring til dei ukrainske mottakarane. Det norske bidraget til prosjektet er på om lag 45 mill. kroner.

## Kap. 1700, post 79, Forsvarsdepartementet, tilskott til NATO Comprehensive Assistance Package for Ukraine

NATO har ingen leiande rolle i den direkte støtta til Ukraina, for å unngå at alliansen vert dratt inn i konflikten med Russland. NATO bidrar med ikkje-dødeleg ressursstøtte til Ukrainas forsvarssektor. Støtta omfattar tiltak for å fremja demokratisk kontroll og openheit, korrupsjonshindrande tiltak samt støtte innan sanitet, rydding av eksplosiv, og digitalisering.

Innsatsen er basert på ulike bidrag frå medlemsland og er samla i alliansens såkalla Comprehensive Assistance Package for Ukraine (CAP). CAP er vidareført og utvida etter Russlands angrep, og inkluderer no også dronar, jammeutstyr og uniformer. Noreg har lenge støtta Ukraina, koordinert med CAP. Regjeringa tar sikte på å bidra med om lag 300 mill. kroner frå tilgjengelege midlar på kap. 1700, post 79 til CAP.

## Kap. 1700, post 79, Forsvarsdepartementet, tilskott til EU Military Assistance Mission til Ukraina

EU har etablert ein treningsmisjon for trening av ukrainsk personell. EU opplyser at formålet er å gjennomføre både grunnleggande trening og spesialisttrening av ukrainske soldatar i EU-land. Mandatet vil vere fleksibelt og skalerbart for å møte ukrainske behov på ein langsiktig og berekraftig måte. I første omgang tar EU sikte på å trene 15 000 personell. I dialog med EU tar regjeringa sikte på å bidra med støtte til treningsmisjonens driftsbudsjett med om lag 150 mill. kroner frå tilgjengelege midlar på kap. 1700, post 79.

## Kap. 1700, post 79, Forsvarsdepartementet, tilskott til den britiskleia mekanismen for militær støtte til Ukraina – International Fund for Ukraine

Regjeringa la i Prop. 142 S (2021–2022) opp til at løyvinga på kap. 1700, post 79, primært skulle verte nytta til tilskott til eigna internasjonale finansieringsmekanisme for militær stønad til Ukraina. Den britiskleia mekanismen International Fund for Ukraine (IFU) vart tidlegare i år gitt 400 mill. kroner, etter løyvinga vedteken i samband med Revidert nasjonalbudsjett for 2022. Dei tildelte midlane er nytta til dronar, dronejammingsystem og artilleriammunisjon. Den internasjonale forsvarsindustrien er invitert til å gi tilbod. Basert på tilbod frå forsvarsindustrien vil IFU identifisera forsvarsmateriell som kan verte anskaffa og seinare bli donert til Ukraina. Som ein bidragsytar til fondet vil Noreg delta i dei avgjerande organa til fondet.

Regjeringa tek sikte på at resterande midlar på kap. 1700, post 79, etter endringane foreslått i denne proposisjonen er vedtatt og avtalar om andre tilskott til internasjonale finansieringsmekanismar omtalte her er sluttført, vert gitt som tilskott til IFU. Regjeringa anslår at beløpet vil vere om lag 1,5 mrd. kroner, men endeleg sum for tilskottet til IFU vert fyrst fastsett av regjeringa etter Stortinget sitt vedtak til ny saldering av budsjettet for 2022.

Forsvarsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2022 under Forsvarsdepartementet.

Vi HARALD, Noregs Konge,

stadfester:

Stortinget vert bedt om å gjere vedtak om endringar i statsbudsjettet 2022 under Forsvarsdepartementet i samsvar med eit vedlagt forslag.

Forslag

til vedtak om endringar i statsbudsjettet 2022 under Forsvarsdepartementet

I

I statsbudsjettet for 2022 vert det gjort følgjande endringar:

Utgifter:

05N1xt2

|  |  |  |  |
| --- | --- | --- | --- |
| Kap. | Post | Føremål | Kroner |
| 1700 |  | Forsvarsdepartementet |  |
|  | 01 | Driftsutgifter, vert redusert med | 4 750 000 |
|  |  | frå kr. 683 520 000 til kr. 678 770 000 |  |
|  | 22 | IKT-verksemd, kan overførast, vert auka med | 91 204 000 |
|  |  | frå kr. 340 469 000 til kr. 431 673 000 |  |
|  | 43 | Til disposisjon for Forsvarsdepartementet, kan overførast, vert redusert med | 5 136 000 |
|  |  | frå kr. 6 636 000 til kr. 1 500 000 |  |
|  | 60 | Overføringar til kommunar og fylkeskommunar, vert redusert med | 1 200 000 |
|  |  | frå kr. 1 800 000 til kr. 600 000 |  |
|  | 71 | Overføring til andre, kan overførast, vert auka med | 2 000 000 |
|  |  | frå kr. 79 892 000 til kr. 81 892 000 |  |
|  | 78 | Noregs tilskott til NATO sitt og internasjonale driftsbudsjett, kan overførast, vert auka med | 38 000 000 |
|  |  | frå kr. 941 810 000 til kr. 979 810 000 |  |
|  | 79 | Militær støtte til Ukraina, kan nyttes under kap. 1720, post 01, vert redusert med | 451 750 000 |
|  |  | frå kr. 2 691 000 000 til kr. 2 239 250 000 |  |
| 1710 |  | Forsvarsbygg og nybygg og nyanlegg |  |
|  | 01 | Driftsutgifter, kan overførast, vert auka med | 1 029 118 000 |
|  |  | frå kr. 5 714 077 000 til kr. 6 743 195 000 |  |
|  | 47 | Nybygg og nyanlegg, kan overførast, vert redusert med | 465 430 000 |
|  |  | frå kr. 3 850 802 000 til kr. 3 385 372 000 |  |
| 1716 |  | Forsvarets forskingsinstitutt |  |
|  | 51 | Tilskott til Forsvarets forskingsinstitutt, vert auka med | 24 995 000 |
|  |  | frå kr. 249 780 000 til kr. 274 775 000 |  |
| 1720 |  | Forsvaret |  |
|  | 01 | Driftsutgifter, vert auka med | 1 027 982 000 |
|  |  | frå kr. 35 523 062 000 til kr. 36 551 044 000 |  |
| 1735 |  | Etterretningstenesta |  |
|  | 21 | Spesielle driftsutgifter, vert auka med | 75 979 000 |
|  |  | frå kr. 2 765 510 000 til kr. 2 841 489 000 |  |
| 1760 |  | Forsvarsmateriell og større anskaffingar og vedlikehald |  |
|  | 01 | Driftsutgifter, kan nyttast under kap. 1760, post 45, vert auka med | 181 838 000 |
|  |  | frå kr. 2 042 960 000 til kr. 2 224 798 000 |  |
|  | 44 | Fellesfinansierte investeringar, nasjonalfinansiert del, kan overførast, vert auka med | 44 704 000 |
|  |  | frå kr. 132 669 000 til kr. 177 373 000 |  |
|  | 45 | Større utstyrsanskaffingar og vedlikehald, kan overførast, vert auka med | 338 257 000 |
|  |  | frå kr. 21 025 443 000 til kr. 21 363 700 000 |  |
|  | 48 | Fellesfinansierte investeringar, fellesfinansiert del, kan overførast, vert auka med | 7 235 000 |
|  |  | frå kr. 350 000 000 til kr. 357 235 000 |  |
|  | 75 | Fellesfinansierte investeringar, Noregs tilskott til NATO sitt investeringsprogram for tryggleik, kan overførast, kan nyttast under kap. 1760, post 44, vert auka med | 21 548 000 |
|  |  | frå kr. 111 931 000 til kr. 133 479 000 |  |
| 1791 |  | Redningshelikoptertenesta |  |
|  | 01 | Driftsutgifter, vert auka med | 837 000 |
|  |  | frå kr 744 885 000 til kr. 745 722 000 |  |

Inntekter:

05N1xt2

|  |  |  |  |
| --- | --- | --- | --- |
| Kap. | Post | Føremål | Kroner |
| 4700 |  | Forsvarsdepartementet |  |
|  | 02 | IKT-verksemd, inntekter, vert auka med | 12 000 000 |
|  |  | frå kr. 63 000 000 til kr. 75 000 000 |  |
| 4710 |  | Forsvarsbygg og nybygg og nyanlegg |  |
|  | 01 | Driftsinntekter, vert auka med | 1 009 118 000 |
|  |  | frå kr. 4 738 195 000 til kr. 5 747 313 000 |  |
|  | 47 | Sal av eigedom, vert auka med | 26 000 000 |
|  |  | frå kr. 99 910 000 til kr. 125 910 000 |  |
|  |  |  |  |
| 4720 |  | Forsvaret |  |
|  | 01 | Driftsinntekter, vert redusert med | 92 500 000 |
|  |  | frå kr. 1 613 403 000 til kr. 1 520 903 000 |  |
| 4760 |  | Forsvarsmateriell og større anskaffingar og vedlikehald |  |
|  | 01 | Driftsinntekter, vert auka med | 52 000 000 |
|  |  | frå kr. 80 543 000 til kr. 132 543 000 |  |
|  | 45 | Større utstyrsanskaffingar og vedlikehald, vert auka med | 90 000 000 |
|  |  | frå kr. 117 000 000 til kr. 207 000 000 |  |
|  | 48 | Fellesfinansierte investeringar, inntekter, vert auke med | 37 623 000 |
|  |  | frå kr. 350 036 000 til kr. 387 659 000 |  |

II

Stortinget samtykker i at Forsvarsdepartementet og Kommunal- og distriktsdepartementet kan iverksette Program felles IKT-tenester i departementsfellesskapet med ei kostnadsramme på 1 392 mill. 2023-kroner for endringstrinn 1 og 2.

III

Stortinget samtykker i at sjefen for Luftforsvaret, med eit mindre tilpassa stabselement, vert lokalisert på Reitan ved Bodø.